জয়া অরুণাচলম
জয়া অরুণাচলম (৮ই ফেব্রুয়ারি ১৯৩৫-২৯শে জুন ২০১৯) একজন ভারতীয় সমাজকর্মী ছিলেন, যিনি প্রান্তিক নারীদের কল্যাণে কাজ করে গেছেন। তিনি ভারতের তামিল নাড়ু রাজ্যে অবস্থিত একটি বেসরকারী সংস্থা ওয়ার্কিং উইমেন'স ফোরাম-এর প্রতিষ্ঠাতা ছিলেন। ১৯৭৮ সালে, তিনি দরিদ্র শ্রমজীবী মহিলাদের সংগঠিত করার জন্য ফোরামের তত্ত্বাবধানে তাঁর কার্যক্রম পরিচালনা করেছিলেন এবং ছোট ব্যবসা শুরু করতে বা তাদের বিদ্যমান ব্যবসার বিকাশের জন্য ব্যাংকগুলি থেকে সহায়তা নিয়ে তাদের ক্ষুদ্র ঋণ, মূলধন সরবরাহ করেছিলেন।